
I. INTRODUCERE
Indiferent de statutul lor legal, instituţiile educaţionale pot fi finanţate în întregime de sectorul public, pot fi subvenţionate de sectorul public (o parte din cheltuielile lor sunt plătite de către stat), sau finanţate din fonduri private (taxe, donaţii, sponsorizări). În funcţie de modul de finanţare, ele sunt cuprinse în următoarele categorii:

· instituţii finanţate de sectorul public sau de către stat: cele finanţate complet de autorităţile publice, cum ar fi ministere,  provincii sau regiuni, comune sau alte organisme.

· instituţii subvenţionate de către stat: cele care primesc subsidii de la autorităţile publice. Echilibrul financiar poate fi asigurat prin taxe de înscriere şi/sau de şcolarizare, donaţii sau dotări caritabile, sau sponsorizări comerciale.

· instituţii finanţate din fonduri private (nesubvenţionate de stat): cele care nu primesc sau primesc în mică măsură subsidii din partea sectorului public. Echilibrul financiar poate fi asigurat prin taxe de înscriere şi/sau de şcolarizare, donaţii şi dotări caritabile sau sponsorizări comerciale. 
Indiferent de sursa principală de finanţare, elevilor sau studenţilor (sau părinţilor lor) li se poate cere să plătească taxe de şcolarizare
. 
II. FINANŢAREA, ORGANIZAREA ŞI CONDUCEREA SISTEMELOR DE ÎNVĂŢĂMÂNT PREUNIVERSITAR

ITALIA

	Preprimar
	Scuola materna

	Primar
	Scuola elementare

	Secundar inferior
	Scuola media

	Secundar superior
	Istituto d’arte

	
	Istituto magistrale

	
	Istituto professionale

	
	Istituto tecnico

	
	Liceo artistico

	
	Liceo classico

	
	Liceo scientifico

	
	Scuola magistrale


Scuola materna

Nivel: Preprimar

Descriere: Instituţie care oferă 3 ani de învăţământ preprimar copiilor cu vârste cuprinse între 3 şi 6 ani. Ministerul Educaţiei deţine responsabilitatea pentru aceste instituţii care pot fi publice sau private. Ele sunt de obicei mixte. Instituţiile private pot fi confesionale. Pentru instituţiile publice fondurile provin de la guvern. Nu se percep taxe.
Scuola elementare

Nivel: Primar

Descriere: Instituţie care oferă 5 ani de învăţământ elevilor cu vârste cuprinse între 6 şi 11 ani. Finanţarea provine de la guvern şi de la autorităţile municipale. Aceste instituţii pot fi publice sau private. În instituţiile private nu se percep taxe.
Scuola media

Nivel: Secundar inferior

Descriere: Instituţie care oferă 3 ani de învăţământ cu program complet elevilor cu vârste cuprinse între 11 şi 14 ani. Finanţarea provine atât de la guvern cât şi din partea autorităţilor locale. Instituţiile private se autofinanţează; pot fi confesionale. Nu se percep taxe în instituţiile publice, dar este necesară contribuţia familiilor pentru anumite materiale didactice.
Istituto d’arte

Nivel: Secundar superior

Descriere: Instituţie care oferă 3 ani, plus 2 ani opţional, de învăţământ artistic profesional, cu program complet, elevilor cu vârste cuprinse între 14 şi 17/19 ani. Finanţarea provine atât de la administraţia centrală cât şi de la autorităţile regionale şi municipale. Instituţiile din sectorul privat se autofinanţează. Ele pot fi confesionale. Se percep taxe în ambele sectoare.
Istituto magistrale

Nivel: Secundar superior
Descriere: Odată cu implementarea completă a Legii din 1990 privind reforma din sistemul universitar, formarea personalului didactic pentru nivelul primar, oferită de către această instituţie, a fost transferată la nivelul universităţilor. Aceste instituţii nu au mai înscris elevi începând cu anul şcolar 1998/1999, dar au continuat să ofere cursuri elevilor deja înscrişi, până la absolvire. Ele au oferit 4 ani, plus unul opţional, de formare a personalului didactic pentru nivelul primar elevilor cu vârste cuprinse între 14 şi 18/19 ani. Finanţarea a provenit de la administraţia centrală şi de la autorităţile regionale şi municipale. Instituţiile private s-au autofinanţat, putând fi şi confesionale. S-au perceput taxe pentru ambele sectoare.
Istituto professionale

Nivel: Secundar superior

Descriere: Instituţie care oferă 3 ani, plus 2 opţionali, de învăţământ profesional, cu program complet, elevilor cu vârste cuprinse între 14 şi 17/19 ani. Finanţarea provine atât de la administraţia centrală, cât şi de la autorităţile regionale şi municipale. Instituţiile private se autofinanţează şi pot fi confesionale. Se percep taxe în ambele sectoare.
Istituto tecnico

Nivel: Secundar superior

Descriere: Instituţie care oferă 5 ani de învăţământ tehnic, cu program complet, elevilor cu vârste cuprinse între 14 şi 17/19 ani. Finanţarea provine de la administraţia centrală şi de la autorităţile regionale şi municipale. Instituţiile din sectorul privat se autofinanţează şi pot fi confesionale. Se percep taxe în ambele sectoare.
Liceo artistico

Nivel: Secundar superior

Descriere: Instituţie care oferă 4 ani, plus un an opţional de învăţământ artistic elevilor cu vârste cuprinse între 14 şi 18/19 ani. Finanţarea se face de către Guvern, autorităţile municipale şi regionale. Instituţiile private se autofinanţează şi pot fi confesionale. Se percep taxe de şcolarizare atât în instituţiile private, cât şi în cele de stat.
Liceo classico

Nivel: Secundar superior

Descriere: Instituţie care oferă învăţământ clasic secundar superior pentru elevii cu vârste cuprinse între 14 şi 19 ani. Finanţarea se face de către guvern şi de către autorităţile regionale şi municipale. Instituţiile private se autofinanţează şi pot fi confesionale. Se percep taxe în ambele tipuri de instituţii.
Liceo scientifico

Nivel: Secundar superior

Descriere: Instituţie care oferă 5 ani de învăţământ ştiinţific elevilor cu vârste cuprinse între 14 şi 19 ani. Finanţarea se face de către guvern şi de către autorităţile regionale şi municipale. Instituţiile private se autofinanţează şi pot fi confesionale. Se percep taxe în ambele tipuri de instituţii.
Şcolile din Italia primesc fonduri operaţionale din două surse. De la Ministerul Educaţiei primesc un fond pentru acoperirea cheltuielilor destinate activităţilor administrative şi achiziţionării echipamentului audiovizual, ştiinţific şi de IT. De la municipalităţi primesc fonduri pentru utilităţi şi cheltuieli de întreţinere, muncitori. Acest sprijin este prevăzut în bugetul operaţional în sens larg, administrat de către consiglio di circolo pentru învăţământul primar şi consiglio d’istituto pentru învăţământul secundar. Părţi din acest buget pot fi reportate de la un an la altul. Responsabilitatea finanţării partajate între guvern şi municipalităţi nu se aplică peste tot. Şcolile mai primesc o alocaţie pentru cheltuielile cu înlocuirea personalului şi o remuneraţie compensatorie pentru anumite activităţi educaţionale pentru care dispun de autonomie managerială
.
Descentralizarea s-a produs în contextul măsurilor generale de întărire a autonomiei locale. Competenţele regiunilor au fost extinse gradual din 1970, atât în educaţie cât şi în alte domenii. Acest proces, care a avut un impact semnificativ asupra managementului şcolilor, a implicat şi autorităţile locale, în special municipalităţile, ale căror competenţe au fost extinse cu mult peste atribuţiile lor anterioare. 
Italia a fost caracterizată printr-un transfer extins de competenţe către regiuni începând din 1971. Delegarea de atribuţii în domeniul asistenţei şcolare a fost una dintre primele expresii tangibile ale principiului constituţional conform căruia regiunile au fost învestite cu diferite competenţe legislative şi administrative (privind întreţinerea clădirilor publice, dezvoltarea economică şi furnizarea serviciilor sociale). Competenţele până atunci limitate ale municipalităţilor în domeniul educaţiei au fost extinse pentru a include responsabilitatea construirii de şcoli.
În 1972, regiunile primiseră competenţe administrative şi legislative în domeniul educaţiei.

În 1974, s-a acordat autonomie şcolilor în managementul cheltuielilor operaţionale, legate de activitatea administrativă sau educaţională. În privinţa managementului financiar, şcolile au pregătit o estimare bugetară. 
Descentralizarea responsabilităţii privind finanţarea şi managementul asistenţei şcolare către municipalităţi s-a efectuat în 1977, în urma unui transfer al competenţei de reglementare de la guvern la regiuni. S-au transferat diferite atribuţii legate de asistenţa şcolară de la guvern la municipalităţi, care au fost împuternicite să decidă cu privire la cuantumul resurselor pe care le alocă asistenţei şcolare şi la distribuţia acesteia în şcoli
.

Conceptul de autonomie şcolară a făcut parte din reglemetarea mai amplă a descentralizării administrative. În 1993, s-a prevăzut autonomia şcolară în probleme educaţionale şi pentru aspecte organizaţionale şi financiare. 
Cetăţenii au constituit factorul principal în decizia organizării serviciilor administrative. Începând din 1995, fiecare şcoală a trebuit să elaboreze un proiect privind serviciile educaţionale pe care le oferă, cursurile predate şi resursele profesionale, materiale şi logistice, precum şi standardele de calitate pe care trebuie să le respecte. Măsurile de închidere a şcolilor cu un număr mic de elevi au constituit un alt factor de dinamizare a competiţiei dintre şcoli
.

În 1996, s-a prevăzut că municipalităţile sunt răspunzătoare de întreţinerea clădirilor, ca şi de cheltuielile cu echipamentul şi obiectele şcolare
.

Decretele necesare pentru implementare nu au fost aprobate, astfel încât autonomia şcolară s-a produs abia în 1997. Legea din 15 martie 1997 a acordat şcolilor personalitate juridică. Ele au devenit autonome în probleme educaţionale şi din punct de vedere organizatoric. Sub aspect financiar, s-au acordat fonduri şcolilor, pe care au fost libere să le cheltuiască după cum doresc, cu menţiunea că acestea trebuiau folosite îndeosebi în scop educaţional, de training şi pentru activităţile de îndrumare relevante pentru fiecare arie de studiu şi pentru fiecare şcoală. În acelaşi an, un alt decret le-a acordat autonomie în anumite aspecte, autonomia completă fiind acordată începând cu anul şcolar 2000-2001
. Una dintre măsurile pe care această reformă a introdus-o în sprijinul autonomiei financiare a şcolilor este că ele au primit finanţare externă din surse private. Şcoala poate căuta finanţare din alte surse, inclusiv private, pentru a sprijini implementarea proiectelor deja finanţate din fonduri publice
.  
În 1998, li s-a acordat directorilor şcolari statutul oficial de dirigente scolastico, le-au fost extinse atribuţiile şi li s-a conferit dreptul de a-şi conduce şcolile şi de a deveni reprezentanţii lor legali. 
FINLANDA

	Preprimar
	Päiväkoti (Daghem)

	Primar
	Peruskoulu (Grundskola)

	Secundar inferior
	Peruskoulu (Grundskola)

	Secundar superior
	Ammatillinen oppilaitos (Yrkesläroanstalt)

	
	Lukio (Gymnasium)

	
	


Instituţii pentru educaţia adulţilor:

Aikuislukio (Vuxengymnasium)

Ammatillinen aikuiskoulutuskeskus (Yrkesinriktade vuxenutbildningscenter)

Kansanopisto (Folkhögskola)

Liikunnan koulutuskeskus (Idrottsutbildningscenter)
Päiväkoti

Nivel: Preprimar

Descriere: Instituţie de nivel preprimar care oferă educaţie cu program redus sau complet copiilor până la 6/7 ani. Responsabilitatea organizării acestor instituţii revine serviciului social şi autorităţilor locale. Instituţiile sunt mixte şi neconfesionale. Taxele depind de veniturile familiei. 

Peruskoulu

Nivel: Secundar inferior/Secundar superior

Descriere: Instituţie care oferă 9 ani de învăţământ general elevilor cu vârste cuprinse între 7 şi 16 ani. Prin Consiliul Naţional al Educaţiei, Ministerul Educaţiei deţine responsabilitatea acestor şcoli, care sunt mixte şi neconfesionale. Există totuşi câteva şcoli private confesionale. Cele mai multe sunt înfiinţate şi finanţate de către stat. Nu se percep taxe. 

În unele oraşe, autorităţile oferă şi educaţie de nivel preprimar copiilor sub 6 ani (Esiopetus/Förskoleundervisning), în conexiune cu peruskoulu. Această formă de învăţământ preprimar este oferit fie într-o clasă preprimară separată, fie într-o clasă cu elevii din primii ani. Această formă de învăţământ preprimar este gratuită.
Ammatillinen oppilaitos

Nivel: Secundar superior

Descriere: Instituţie care oferă 2 sau 3 ani de învăţământ profesional iniţial în aproape toate domeniile, elevilor cu vârste cuprinse între 16 şi 19 ani. Prin intermediul Consiliului Naţional al Educaţiei, Ministerul Educaţiei deţine responsabilitatea pentru aceste instituţii finanţate de către administraţia centrală şi municipalităţi, care pot fi publice sau private. În general, ele sunt mixte şi neconfesionale. Nu se percep taxe de studii, dar se plătesc contribuţii pentru achiziţionarea de materiale folosite în procesul de învăţământ.
Lukio

Nivel: Secundar superior

Descriere: Instituţie care oferă 3 ani de învăţământ secundar superior elevilor cu vârsta cuprinsă între 16 şi 19 ani. Prin Consiliul Naţional al Educaţiei, Ministerul Educaţiei deţine responsabilitatea globală pentru aceste instituţii, care sunt de obicei mixte şi neconfesionale. Majoritatea lor sunt publice şi fondate de către municipalitate. Există şi câteva şcoli private. Nu se percep taxe de şcolarizare, dar se plătesc cărţile şi materialele didactice.
Aikuislukio

Nivel: Secundar superior

Descriere: Instituţie care oferă învăţământ secundar superior general, cu program complet sau redus destinat adulţilor, în special celor care doresc să termine studiile de bază întrerupte (Peruskoulu). Aceste instituţii sunt fie entităţi individuale, fie secţii separate în cadrul instituţiilor obişnuite de învăţământ secundar superior general. Prin intermediul Consiliului Naţional al Educaţiei, Ministerul Educaţiei deţine responsabilitatea globală pentru aceste instituţii publice sau private, finanţate de către administraţia centrală şi municipalităţi. Se percep taxe.

Ammatillinen aikuiskoulutuskeskus

Nivel: Secundar superior

Descriere: Instituţie care oferă cursuri, cu program complet sau redus, pentru formarea profesională a adulţilor în vederea angajării, precum şi formare profesională iniţială pentru adulţi. Prin intermediul Consiliului Naţional al Educaţiei, Ministerul Educaţiei deţine responsabilitatea globală pentru aceste instituţii finanţate de către administraţia centrală şi municipalităţi, dintre care cele mai multe sunt publice, dar pot fi şi private. Ele sunt mixte şi neconfesionale. Se percep taxe.
Kansanopisto

Nivel: Secundar superior 
Descriere: Instituţie care oferă învăţământ pentru adulţi şi funcţionează în regim rezidenţial. Prin intermediul Consiliului Naţional al Educaţiei, Ministerul Educaţiei are responsabilitatea globală pentru aceste instituţii, finanţate de către administraţia centrală şi municipalităţi, care sunt în general private. Se percep taxe.
Liikunnan koulutuskeskus

Nivel: Secundar superior

Descriere: Instituţie de nivel naţional sau regional care oferă programe de educaţie a adulţilor în sport şi antrenament sportiv. Aceste instituţii pot oferi suplimentar un învăţământ general, social sau profesional. Prin Consiliul Naţional al Educaţiei, Ministerul Educaţiei deţine responsabilitatea pentru aceste instituţii, finanţate la nivel central sau municipal şi care sunt în general private.
De cele mai multe ori, municipalităţile delegă şcolilor managementul resurselor. Fondurile alocate pot cuprinde până la cinci dintre următoarele categorii: corpul profesoral, cazarea şi transportul, serviciile şi mesele acordate elevilor, administrarea şi întreţinerea clădirilor, investiţiile minore. Resursele administrate de obicei de către şcoli se referă la operaţiuni în sens larg. Alocaţia financiară operaţională poate include resurse acordate şcolilor într-o modalitate sau alta, împărţite pe diverse clase şi opţiuni de cursuri sau o sumă pe care şcolile trebuie să o administreze.
Municipalităţile sunt împuternicite să delege şcolilor întreg managementul financiar al resurselor educaţionale. Totuşi, în fapt, şcolile nu au nicio autonomie în cheltuielile de capital, deoarece clădirile sunt coordonate în general de către municipalităţile de care aparţin. Acestea colaborează strâns cu administraţia şcolară
. 
Deşi finanţarea educaţiei a fost descentralizată într-o anumită măsură în 1993, guvernul a continuat să ofere municipalităţilor fonduri în anumite scopuri. Guvernul alocă municipalităţilor o serie de fonduri pentru a fi acordate şcolilor, cu scopul de a sprijini copiii proveniţi din familii imigrante sau refugiate. Aceste fonduri constituie astfel o metodă distinctă (mai centralizată) de finanţare faţă de resursele generale destinate şcolilor
.
Măsurile de descentralizare au fost legate de o nouă definire a atribuţiilor directorilor şcolari. Competenţele lor au fost extinse în mod considerabil, fiind atât de administrare cât şi de instruire.
� Glosarul European al Educaţiei, vol. 2 - Instituţii educaţionale, disponibil la adresa � HYPERLINK "http://eacea.ec.europa.eu/ressources/eurydice/pdf/0_integral/073RO.pdf" ��http://eacea.ec.europa.eu/ressources/eurydice/pdf/0_integral/073RO.pdf�


� Pentru informaţii suplimentare a se vedea Subiecte-cheie privind educaţia din Europa, vol. 2 – Finanţarea şi managementul resurselor din învăţământul obligatoriu, pp. 342-350, studiu comparativ disponibil la adresa  � HYPERLINK "http://eacea.ec.europa.eu/ressources/eurydice/pdf/0_integral/014EN.pdf" ��http://eacea.ec.europa.eu/ressources/eurydice/pdf/0_integral/014EN.pdf�


� Subiecte-cheie privind educaţia din Europa, vol. 2 – Finanţarea şi managementul resurselor din învăţământul obligatoriu, pag. 150 


� Idem, pag. 168


� Pag. 197


� Pag. 169


� Pag. 182


� Pag. 271


� Pentru informaţii suplimentare a se vedea Subiecte-cheie privind educaţia din Europa, vol. 2 – Finanţarea şi managementul resurselor din învăţământul obligatoriu, pp. 364-367 


� Subiecte-cheie privind educaţia din Europa, vol. 2 – Finanţarea şi managementul resurselor din învăţământul obligatoriu, pag. 158 


� Idem, pag. 256

